AksaraLLM/aksara-bahasa-daerah-v1 huggingface dataset:
Arthur Kornberg (New York City, 3 Maret 1918–California, 26 Oktober 2007) inggih punika salah satunggaling biokimiawan Amérika Sarékat. Kornberg dipunanugrahi Penghargaan Nobel wonten ing Fisiologi utawi Kedhokteran kanggééé “penemuannya pada mekanisme sintesis biologis asem deoksiribonukleat (DNA)” sesarengan kaliyan Severo Ochoa wonten ing Universitas New York.

Kornberg dipundidik wonten ing City College, New York City. Piyambakipun nampi gelar S.Si nalika taun 1937, dipunsusul déning S.Ked wonten ing University of Rochester wonten ing 1941. Kornberg gadhah tingkat bilirubin ingkang tambah wonten ing getihipun—dipunkenal minangka sindrom Gilbert—lan sadangunipun wonten ing Fakultas Kedhokteran piyambakipun ngawontenaken survei mahasiswa saperlu mbuktikaken kados pundi limrahipun kaanan punika. Kasilipun punika dipunterbitaken ing karya panalitén ingkang kapisananipun ing taun 1942.

Saking 1941 dumugi 1942, Kornberg gadhah kesempatan praktik kerja wonten ing Strong Memorial Hospital wonten ing laladan Rochester, New York. Sasampunipun mungkasi pelatihan dhokter piyambakipun kagabung wonten ing dinas militér minangka letnan ing United States Coast Guard, njabat dados dhokter kapal nalika taun 1942. Rolla Dyer, direktur Institut Keséhatan Nasional (NIH), sampun nyathet wonten ing karyanipun babagan sindrom Gilbert lan ngundhang piyambakipun saperlu kagabung kaliyan tim panaliti wonten ing Laboratorium Gizi NIH. Antawis taun 1942-1945, karya Kornberg inggih punika pamaringan diet "terspesialisasi" ing tikus saperlu manggihaken vitamin énggal

Tumrap Kornberg, punika njalari raos bosen lan piyambakipun langkung remen kaliyan enzim. Piyambakipun pindhah ing laboratorium dr. Severo Ochoa wonten ing Universitas New York taun 1946, lan mendhet kursus mangsa semi ing Universitas Columbia saperlu njembatani kawruhipun wownten ing kimia organik lan fisika nalika sinau teknik pemurnian enzim. Piyambakipun dados ketua Seksi Enzim lan Metabolisme ing NIH antawis 1947-1953. Ing mrika piyambakipun kerja wonten ing pangertén produksi adenosin trifosfat saking NAD lan NADP, ingkang lajeng piyambakipun nglajengaken kanthi nliti kados pundi DNA dipunyasa saking molekul ingkang prasaja.

Wonten ing taun 1953, piyambakipun dados Profesor Kepala Pérangan Mikrobiologi ing Universitas Washington, St. Louis, Missouri, dumugi 1959. Ing mrika piyambakipun nglajengaken panalitén kanthi enzim ingkang nyiptakaken DNA. Ing taun 1958, Kornberg saged ngisolasi DNA ingkang mempolimerisasi enzim, ingkang sapunika dipunkenal minangka DNA polimerase I. Kasukséésanipun punika damel piyambakipun pikantuk Penghargaan Nobel wonten ing taun salajengipun.

Cathetan suku

Pranala njaba 
 Research of Arthur Kornberg 
 Biografi di situs resmi Yayasan Nobel

Lair 1918
Pati 2007
Pemenang Bebungah Nobel ing babagan fisiologi utawa kadhokteran
Ahli biokimia Amérika Sarékat
Ilmuwan Yahudi
Isbedy Stiawan ZS, ingkang miyos wonten ing Tanjungkarang, Bandar Lampung, tanggal 5 Juni 1958) inggih punika salah satunggaling sastrawan Indonésia. Déning H.B. Jassin Isbedy Stiawan ZS dipunsebat Paus Sastra Lampung.

Biografi 
Isbedy inggih putra angka sekawan saking wolung sedherekipun ingkang miyos saking tiyang sepuhipun, inggih bapakipun ingkang sampun séda kanthi asma Zakri Senet (alm) ingkang suku asli suku Bengkulu, lan ibunipun Ratminah (sking Winduaji, Sindanglaut, Cirebon). Garwanipun Isbedy inggih punika Adibah Jalili lan pinaringan putra cacahipun gangsal, inggih punika Mardiyah Novrida, Arza Setiawan, Rio Fauzul, Khairunnisa, saha Abdurrobbi Fadillah.
Isbedy wiwit rumiyin ngantos sapunika taksih dalem wonten ing Tanjungkarang Lampung.
Asiling karya saking Isbedy inggih awujud puisi, carkak, esai sastra, saha opini sosial, pulitik, lan kabudayan. Déné kathah bukunipun ingkang sampun dipunwedalaken déning kathah penerbit ing Jakarta, Bandung, saha Yogyakarta. Asiling karyanipun ugi sampun naté kapacak wonten ing koran Kompas, Tempo, Jawa Pos, Suara Merdeka, Sinar Harapan, Media Indonesia, Suara Pembaruan, Jurnal Nasional, Horison, Nova, Suara Karya, Pikiran Rakyat, Kedaulatan Rakyat, Lampung Post, Radar Lampung, Haluan, Padang Ekspres, Riau Pos, Harian Global, lan sanès-sanèsipun.
Kajawi taksih aktip nyerat karya sastra, piyambakipun sapunika ugi aktip wonten ing Dewan Kesenian Lampung (DKL) saha Aliansi Jurnalis Independen (AJI) Lampung, lan sapunika makarya wonten ing Lampung TV (grup MNC).
Isbedy Stiawan ugi asring dipunundhang wonten ing kathah adicara lan pentas pagelaran sastra lan budaya kados ta ing Johorbahru lan ing Kedah (Malaysia). Lajeng tumut ugi wonten ing temu Penyair Nusantara ing Medan, Malaysia, saha Brunei Darussalam. Lajeng ndhèrèk temu sastrawan Indonesia ing Jambi, saha Tanjungpinang, Konggrès Cerpen Indonesia ing Bali, Riau, lan Banjarmasin, lan kathah kitha sanèsipun ing Indonesia.

Kasiling karya 
 Darah (kumpulan sajak, 1982)
 Badai (kumpulan sajak, 1984)
 Akhir (kumpulan sajak, 1986)
 Khalwat (kumpulan sajak, 1988)
 Membaca Basa Sunyi (kumpulan sajak, 1990)
 Lukisan Ombak (kumpulan sajak, 1992)
 Kembali Ziarah (kumpulan sajak, 1996)
 Daun-Daun Tadarus (kumpulan sajak, 1997)
 Aku Tandai Tahi Lalatmu (kumpulan sajak, 2003)
 Ziarah Ayah (kumpulan carkak, 2003)
 Menampar Angin (kumpulan sajak, 2003)
 Bulan Rebah di Meja Diggers (kumpulan carkak, 2004)
 Dawai Kembali Berdenting (kumpulan carkak, 2004)
 Perempuan Sunyi (kumpulan carkak, 2004)
 Kota Cahaya (kumpulan sajak, 2005)
 Selembut Angin Setajam Ranting (kumpulan carkak, 2005)
 Seandainya Kau Jadi Ikan (kumpulan carkak, 2005)
 Hanya untuk Satu Nama (kumpulan carkak, 2005)
 Salamku pada Malam (kumpulan sajak, 2006)
 Perahu di Atas Sajadah (kumpulan sajak, 2006)
 Laut Akhir (kumpulan sajak, 2007)
 Lelaki yang Membawa Matahari (kumpulan sajak, 2007)
 Setiap Baris Hujan (kumpulan sajak, 2008)
 Anjing Dini Hari (kumpulan sajak, 2010)

Cathetan suku 

Sastrawan Indonésia
Lair 1958
Artikel mawa basa krama
Sir Bernard Katz FRS () inggih punika salah satunggaling biofisikawan Inggris ingkang miyos wonten ing nagara Jerman.

Piyambakipun dipundidik wonten ing König-Albert-Gymnasium ing kutha kelairanipun antawis taun 1921-1929 lan terus sinau babagan kadhokteran wonten ing Universitas Leipzig. Piyambakipun pikantuk dhokter nalika taun 1934, lan mlajar nuju ing Britania Raya nalika wulan Fèbruari 1935; bangkitipun Hitler sampun damel piyambakipun minangka campuran Yahudi Ruslan kaancem. Piyambakipun terus makarya ing University College of London (UCL), wiwitanipun wonten ing ngandhap perwalian Archibald Vivian Hill.

Piyambakipun mungkasaken PhD nalika taun 1938 lan menangaken Beasiswa Carnegie saperlu sinau kaliyan John Carew Eccles wonten ing Sydney Hospital, Australia. Piyambakipun lajeng dipunnaturalisasikaken nalika taun 1941 lan kagabung kaliyan Royal Australian Air Force nalika taun 1942. Piyambakipun nelasaken masa Perang Pasifik minangka perwira radar. Wonten ing taun 1946, piyambakipun kondur dhateng UCL minangka direktur asisten. Katz dipunangkat minangka guru besar wonten ing UCL nalika taun 1952 lan KaBag Biofisika; piyambakipun ugi dipuntunjuk ing Royal Society. Piyambakipun tetep minangka KaBag Biofisika dumugi taun 1978 nalika piyambakipun dados profesor emeritus.

Panaliténipun manggihaken sipat sinaps ingkang sajatosipun, persimpangan ing pundi sel saraf ngirimaken sinyal satunggal dhumateng sanèsipun lan tumrap jinis sel ingkang sanèsipun ugi. Saking taun 1950-an, piyambakipun nyinaoni biokimia lan aksi asetilkolin, sawijining molekul sinyal ingkang kaliyan punika sinaps ngubungaken "saraf motorik" kaliyan otot saperlu ngrangsang kontraksi. Katz menangaken Penghargaan Nobel ing babagan Fisiologi utawi Kedhokteran kanggé panemonipun bilih pembebasan neurotransmiter ing sinaps ingkang sipat "kuantal"—inggih punika wonten ing saben sinaps tartamtu jumlah neurotransmiter ingkang dipunbebasaken boten naté kirang saking jumlah tartamtu, lan manawi langkung mesthi minangka "perkalian" bilangan integral wonten ing jumlah punika.

Karya Katz sampun "memacu" prabawa studi organofosfat lan organoklorin, basis studi pascaperang kanggé perantara saraf lan pestisida, kados ingkang dipuntemtokaken bilih siklus enzim kompleks gampil sanget kaganggu.

Piyambakipun nampi Bebungah Nobel Fisiologi utawi Kedhokteran taun 1970 sesarengan kaliyan Julius Axelrod lan Ulf Svante von Euler saking karyanipun babagan biokimia saraf. Piyambakipun dipunanugrahi gelar kebangsawanan wonten ing taun 1970.

Katz séda nalika yuswanipun sampun ngancik angka 92.

Cathetan suku

Pranala njaba 
 Biografi dari nobelprize.org

Lair 1911
Pati 2003
Pemenang Bebungah Nobel ing babagan fisiologi utawa kadhokteran
Winasis Inggris
Winasis Jerman
Tokoh Australia
Ilmuwan Yahudi
Jan Engelbert Tatengkeng utawi JE Tatengkeng utawi Oom Janingkang ingkang miyos wonten ing Kolongan, Sangihe, Sulawesi Utara, Hindia Walanda ing tanggal 19 Oktober 1907 lan séda ing Ujung Pandang, Sulawesi Selatan, Indonésia ing tanggal 6 Maret 1968 inggih punika kalebet salah satunggaling sastrawan ing Indonésia ingkang kalebet pujangga énggal sareng kaliyan Sutan Takdir Alisyahbana, Amir Hamzah, Sanusi Pane, Armijn Pane, lan sanès-sanèsipun.
Manawi dipuntandhingaken kaliyan kanca-kanca pujangga sanèsipun, J.E. Tatengkeng utawi ingkang asring dipunceluk Oom Jan punika gadhah khas piyambak, inggih amargi piyambakipun punika pujangga Kristen ingkang asring nampilaken sisih religi wonten ing karya-karyanipun. Salah satunggaling karyanipun ingkang sanget misuwur inggih punika buku kempln puisi kanthi irah-irahan "Rindu Dendam" ingkang ngewrat 32 sajak asiling karyanipun.

Biografi 
J.E. Tatengkeng kalebet tiyang ingkang bejo saged sekolah ing jaman punika. Piyambakipun miwiti pendhidhikanipun ing satunggaling sekolah Walanda, HIS, ing Manganitu. Piyambakipun lajeng nerasakne sekolah ing Christelijk Hogere Kweekschool utawi Sekolah Menengah Tinggi Pendidikan Guru Kristen ing Sala, Jawa Tengah.. Nalika sinau ing sekolah punika, J.E. Tatengkeng wiwitan kulina kaliyan "Tachtigers", salah satunggaling aliran kesusatraan Walanda ingkang ugi dipunsebat dados aliran angkatan 80-nan. Aliran kasebat ingkang salajengipun saged paring pangaribawa dhateng asiling karyanipun. Nanging amargi wonten sapérangan péranganing aliran kasebat ingkang boten dipunsarujuki déning piyambakipun, J.E. Tatengkeng lajeng nyampuraken aliran kasebat kaliyan gambaran alam. Kajawi dados penyair, J.E. Tatengkeng ugi dados satungaling nagarawan. Piyambakipun sampun naté dados Mahamantri Nusa Tenggara Wétan kaping sekawan ing tanggal 27 Dhésèmber 1949-14 Maret 1950. Kegiyatan sanèsipun saking J.E. Tatengkeng piymbakipun ugi dados aktivis ing dunya pendhidhikan. Piyambakipun dados guru lan naté dados kepala sekolah ing laladan ing papua, ugi kecathet dados salah satunggaling ingkang ndhirikaken Fakultas sastra Universitas Hassanuddin Ujung Pandang utawi Makassar.

Bibiliography

Buku kempalan puisi 
 "Rindu Dendam". 1934. Sala: Chr. Derkkerij
 "Jawi" (Ngewart 32 buah sajak)

Puisi 
Puisi ingkang kapacak wonten ing majalah Pujanga Baru:

 "Hasrat Hati"
 "Anak Kecil"
 "Laut"
 "Beethoven"
 "Petang"
 "Alice Nahon"
 "O, Bintang"
 "Gambaran"
 "Sinar dan Bayang"
 "Katamu Tuhan"
 "Sinar di Balik"
 "Willem Kloos"
 "Tangis".

Puisi ingkang kapacak wonten ing majalah sanèsipun:
 "Anak Kecil"
 "Penumpang kelas 1"
 "Gadis Bali"
 "Aku Berjasa"
 "Gua Gaja"
 "Cintaku"
 "Ke Balai"
 "Mengheningkan Cipta"
 "Sekarang Ini"
 "Aku dan Temanku"
 "Sinar dan Bayang"
 "Kepada Dewan Pertimbangan Kebudayaan"
 "Aku Dilukis"
 "Sang Pemimpin (Waktu) Kecil"
 "Bertemu Setan".

Prosa 
 "Datuk yang Ketularan"
 "Kemeja Pancawarna"
 "Prawira Pers Tukang Nyanyi"
 "Saya Masuk Sekolah Walanda"
 "Sepuluh Hari Aku Tak Mandi".

Drama 
 "Lena". Sulawesi. No. 1. Tahun 1. 1958

Cathetan suku 

Lair 1907
Pati 1968
Kwee Tek Hoay ingkang miyos wonten ing Bogor, Jawa Barat ing tanggal 31 Juli 1886 lan séda ing Cicurug, Sukabumi, Jawa Kulon ing tanggal 4 Juli 1952 inggih punika salah satunggaling sastrawan Indonésia, Melayu Tionghoa saha tokoh ajaran Tridharma (Sam Kauw Hwee).

Piyambakipun kathah nyerat karya sastra mliginipun novèl saha drama, pagesangan sosial, saha agaman masarakat Tionghoa peranakan. Karyanipun ingkang misuwur inggih punika Drama di Boven Digoel, Boenga Roos dari Tjikembang, Atsal Moelahnja Timboel Perobahan Tionghoa jang Modern di Indonesia, saha Drama dari Krakatau.

Riwayat Pagesanganipun 
Kwee Tek Hoay inggih punika putra ingkang paling mbarep saking pasangan Kwee Tjiam Hong saha Tan Ay Nio. Wiwit yuswanipun 8 taun, Kwee Tek Hoay mlebet sekolah Tionghoa ingkang ngginakaken basa pengantar Hokkian. Pendhidhikanipun ingkang kaping pungkasan sami kaliyan tingkat sekolah dhasar ing wekdal sapunika. Sasampunipun lulus saking sekolah kasebat lajeng piyambakipun sinau kaliyan satunggaling guru. Ing wekdal kasebat, keturunan Tionghoa boten kénging mlebet sekolah Walanda, amargi ingkang pareng mlebet sekolah punika inggih namung putra bangsawan utawi gadhah pangkat.
Kwee Tek Hoay nikah kaliyan Oei Hiang Nio ing sasi Pebruari 1906 lan pinaringan tigang putra. Putranipun ingkang mbarep inggih putri kanthi nama Kwee Yat Nio ingkang ugi remen kaliyan babagan jurnalistik. Déné kalih rayinipun, Kwee Tjun Gin saha Kwee Tjun Kouw langkung remen ing babagan dagang.
Ing tanggal 4 Juli 1952, Kwee Tek Hoay séda ing Cicurug, Sukabumi amargi dipunperjaya kaliyan saklompok prampok. Piyambakipun inggih tiyang ingkang sepisanan nyuwun supados jenasahipun dipunbakar lan wiwit wekdal punika kathah tiyang Tionghoa ingkang ndhèrèk jejakipun.

Karya-karyanipun

Drama 
 Korbannja Kong Ek (1926)
 Plesiran hari Minggoe (1927)
 Korbannya Yi Yung Toan (1928)
 The ordeal of general Chiang Kai Shek (1929)
 Mait Hidoep (1931)
 Pentjoeri (1935)
 Bingkisan taoen baroe (1935)
 Barang perhiasan jang paling berharga (1936)
 Bidji Lada (1936)

Novèl 
 Boenga Roos dari Tjikembang (1927) Pernah dibuatkan filem dua kali padha taun 1931 olèh Wong Brothers, dan 1976 olèh Fred Young.
 Drama dari Krakatau (1928)
 Drama di Boven Digoel (1938).
 Nonton Capgome (1930)
 Zonder Lentera (1930)
 Penghidoepannja satoe sri panggung (1931)
 Drama dari Merapi (1931)
 Soemangetnja boenga tjempaka (1932)
 Pendekar dari Chapei (1932)
 Bajangan dari Kehidoepan jang laloe (1932) diterbitkan dalam kalawarta Moestika Romans, belum dibukukan.
 Pengalamannja satoe boenga anjelir (1938)
 Asepnja Hio dan kajoe garoe (1940)
 Lelakonnja boekoe (1940)
 Itoe nona jang bertopeng biroe (1942)

Agama 
 Buda Gotama (1931-1933)
 Sembahjang dan meditatie (1932)
 Omong-omong tentang agama Buda (1935)

Sosial Pulitik 
 Atsal Moelahnja Timboel Perobahan Tionghoa yang Modern di Indonesia (1936-1937)diterjemahkan ke dalam basa Inggris olèh Lea Williams, The Origins of the Modern Chinese Movement in Indonesia (Southeast Asia Program, Cornell University, 1969

Cathetan suku 

Lair 1886
Pati 1952
Tionghoa-Indonésia
Sastrawan Indonésia
Rica-rica pitik iku sawijining panganan kang digawé saka daging pitik. Panganan iki asalé saka Manado, Sulawesi Utara. Tembung rica asalé saka basa Manado kang tegesé "pedhes" utawa lombok. Resep kanggo nggawé rica-rica pitik akèh maceme, uga cara masake, kang padha ya iku rasané kang pedhes. Pitik rica-rica disugatake karo sega lan bawang goreng sarta timun.

Resep Masakan Rica-Rica

Bahan-bahan 
 daging pitik
 lenga klentik
 banyu

Bumbu 
 Brambang
 Bawang
 Tomat
 Jahe
 Gula Pasir
 Lombok Abang
 Uyah

Cara Masak 
 Pitik diresiki banjur diketok cilik-cilik
 Bumbu digongso nganti wangi banjur daging pitik dicemplungake lan dimasak nganti nyampur karo bumbune
 Tambahake banyu banjur dimasak nganti setengah mateng
 Daging pitik banjur dipanggang nganti mateng

Cathetan suku 

Olah-olahan
Panganan
Hades (Basa Yunani: ᾍδης, Hadēs, utawi Ἅιδης, Háidēs) punika déwa bawah tanah wonten ing mitologi Yunani . Hades punika putra paling sepuh saking Kronos lan Rea. Hades sesarengan kaliyan sedhèrèkipun ngalahaken para Titan lan mendhet alih kakuwasaan donya. Zeus, Poseidon, lan Hades piyambaj punika ngawontenaken undian kanggé nemtokaken papan kakuwasaan lajeng Hades punika pikantuk donya bawah . Amargi asosiasinipun kaliyan donya bawah, Hades asing dipunwastani minangka déwa kematian nanging sajatosipun boten.

Wonten ing mitologi Romawi, Hades dipunsebat minangka Pluto, Dis Pater, lan Orkus. Déné wonten ing mitologi Etruska déwa ingkang sami punika Aita. Simbol kanggé Hades punika Helm kegelapan lan anjing berkepala tiga, Kerberos.

Istilah Hades wonten ing kekristenan lan wonten ing Basa Yunani Koine punika sami kaliyan sheol ing ajaran Yahudi  (שאול, kuburan utawi bolongan ing bumi) lajeng merujuk dhateng papan kanggé rohipun manungsa. Déné konsèp neraka wonten ing agami Kristen punika langkung mirib kaliyan konsèp Tartaros ing mitologi Yunani, péranganing Hades ingkang peteng lan medeni punika kaginakaken kanggé papan penyiksaan lan penderitaan.

Ètimologi 
Asaling nama Hades utawi Aides punika dèrèng cetha. Wonten tiyang ingkang gadhah pamrayogi bilih nama Hades punika asalipun saking a-idein ingkang ateges ingkang boten katingal. Déné sanèsipun ngandharaken bilih Hades punika asalipun saking hadô utawi chadô, saéngga Hades punika ateges ingkang gadhah sadaya utawi ingkang nampi sadaya .

Gambaran 
Hades punika asring dipungambaraken minangka déwa ingkang gadhah janggut peteng kanthi busana ingkang mewah lan nembé nyekel tongkat utawi dwisula. Hades ugi dipungambaraken minangka déwa ingkang paring kkasuburan saking kranjang ingkang awujud sungu (komukopia).

Ajejuluk 
Salah satunggaling jejuluk kanggé Hades inggih punika Pluton (kasugihan) amargi mineral berharga wonten ing sangandhaping lemah lan kagunganipun Hades. Sofokles nyebat Hades punika Dia Yang Kaya. Jejuluk Hades sanèsipun inggih punika Poysemantor (penguasa banya benda), Polidegmon ("Yang menerima banyak hal"), Nekrodegmon ("Penerima orang mati"), Nekron Soter ("Penyelamat orang mati"), lan Eubuleus ("Penasehat yang baik"). Hades ugi dipunsebat minangka Zeus Khthonios ("Zeus donya bawah"), "Dia yang sunyi", lan "Raja para roh".

Barang-barang kagunganipun Hades 
 Kréta perang ingkang dipuntarik déning sekawan jaran abadi kanthi warni ireng
 Helm Kegelapan inggih punika helm gaib ingkang dipundamel déning para Kiklops lan kaginakaken minangka gaman nalika Titanomakhia.
 Tongkat karajan ingkang saged damel margi antawisipun donya bawah lan donya atas
 Astana emas
 Singgasana
 kebon woh delima ing celak astananipun. Woh delima punika ingkang dipundhahar déning Persefon saéngga kajebak ing donya bawah.

Cathetan suku 

Déwa Dewi Yunani
Yunani
Déwa donya bawah
Déwa Olimpus
Mansur Samin inggih punika salah satungaling sastrawan Indonésia ingkang miyos wonten ing Batang Toru, Tapanuli Selatan, Sumatera Utara, 29 April 1930).

Riwayat Pagesanganipun 
Mansur Samin ingkang minangka adhik kandhungipun H. Ali Husin Samin Sirgegar, déné bapakipun inggih punika Ahmad Amin Siregar inggih ugi asring dados juru main teater saha ing sapérangan ndhèrèk terjun ing dunya filem. Nama Samin piyambak pikantuk saking namanipun simbahipun, inggih punika Ahmad Samin Siregar.
Mansur Samin naté sinau wonten ing SMA Sala. Piyambakipun sampun naté dados guru, redaktur Siaran Sastra RRI solo, redaktur minggon Adil, (Sala), wartawan harian Merdeka (Jakarta), saha redaktur kalawarta Cerpen.

Asiling Karya 
Sajakipun ingkang kanthi irah-irahan “Raja Sisingamaraja”, pikantuk bebungah juara kaping kalih saking kalawarta Sastra ing taun 1963. Déné karya-karya sanèsipun ing antawisipun inggih punika:
 Perlawanan (kumpulan sajak, 1966)
 Kebinasaan Negeri Senja (drama, 1968)
 Tanah Air (kumpulan sajak, 1969)
 Dendang Kabut Senja (kumpulan sajak, 1969)
 Sajak-Sajak Putih (1969)
 Sontanglelo: Sajak-Sajak Cerita Rakyat (1996).
 Srabara (1996)
Kajawi nyerat puisi, mansur Samin ugi kathah nyerat cariyos kanggé laré-laré. Bebungah Alam, Hidup ya iku Kerja, Kesukaran Terkalahkan, Percik Air Batang Toru, Warna dan Kasih, saha Urip yang Tabah. Mansur Samin ugi naté nyerar cariyos kanggé laré-laré alit kanthi irah-irahan “Kuto Anak Désa Terasing”. Déné cariyos kasebat nyariosaken satunggaling guru ingkang rawuh ing satunggaling désa ing Sumatera. Satunggaling agen modernitas ingkang dipuntugasaken nagara kanggé dadosaken murid-murid ing sekolah punika langkung gadhah adab. Lare-laré punika asalipun saking suku ingkang taksih asing lan taksih dipunanggep ndésa lan tebih saking gaya pagesangan ingkang modhèren. Cariyos punika ingkang sapunika ugi saged dipuntingali saking novèl “Laskar Pelang” karyanipun Andrea Hirata.

Mansur Samin ugi nilar kathah karyanipun ingkang kapacak wonten ing kathah bukunipun, ing antawisipun:
 kamus Basa Angkola/ mandailing-Indonesia (1978),
 kumpulan pertalan sastra angkola/ mandailing (1992),
 Morfologi dan Sintaksis Basa Nias (1984),
 kamus isitilah seni drama (1985),
 kamus Karo-Indonesia (1985),
 khazanah, biografi sastrawan Sumatera utara (1986),
 struktur sastra lésan Melayu Serdang (1990) saha
 sastra lésan karo (1993),
 apresiasi puisi (1994) lan
 Genta, Guru Besar dan Sarjana USU Baca Puisi, kumpulan Puisi dan Essay (1997).
Déné tuladha sajak-sajakipun inggih punika kados makaten:
 Pernyataan
 Pidato Seorang Demonstran
 November (Gelora, 1962)
 Buku Harian prajurit (Konfrontasi, 1959)
 Agustus (Mimbar Indonesia, 1960)
 Tentang Hari Tua
 Perawan

Cathetan suku 

Sastrawan Indonésia
Musiyum Mandala Wangsit Siliwangi punika musiyum senjata ingkang wonten ing Jalan Lembong 38, Bandung, Jawa Kulon. Musiyum punika wiyaripun areal 4176 mèter pasagi  lan wiyaripun bagunan punika 1674 mèter pasagi. Mapan wonten ing gedung ingkang naté kaginakaken kanggé markas Divisi Siliwangi kapisan ing kutha Bandung (Staf Kwartier Territorium III Divisi Siliwangi) ing taun 1949-1950 ingkang mapan ing Oude Hospital Weg (sapunika Jalan Lembong).

Sajarah 
Wangunan punika dipunyasa ing taun 1910 kanthi fungsinipun rumiyin kanggé Militaire Akademie Bangung sapunika yasan mau nglampahi alih fungsi dados musiyum inggih punika Musiyum Mandala Wangsit Siliwangi .

Minangka markas militèr, ing tanggal 23 Januari 1950 gedung punika naté dados sasaran utami serangan Angkatan Perang Ratu Adil (APRA) ing ngandhaping pimpinan Kapten Raymond Westerling. Ing prastawa mau ingkang palastra punika 79 prajurit TNI/Siliwangi kalebet Mayor Adolf Lembong. Mirsani wigatosipun nglestantunaken warisan aji-aji perjuangan dhateng para génerasi eném supados tansah eling sarta marisi tumindak ingkang ngemu aji perjuangan supados njagi bangsa tetep wutuh, awit saking punika Kodam III/Siliwangi gadhah kekajengan damel Musiyum Mandala Wangsit Siliwangi .

Kanggé nglampahi kekajengan punika, lajeng dipunkempalaken manéka barang koleksi ingkang ngandhut aji sajarah saking kurun wekdal antawisipun masa perjuangan kamardikan, masa perang kamardikan, lan masa salajengipun ingkang gegayutan kaliyan perjuanganipun Divisi Siliwangi lan warga Jawa Kulon .

Musiyum Mandala Wangsit Siliwangi punika resmi déning Pangdam III/Siliwangi kaping 8, Kolonel Ibrahim Adjie nalika tanggal 23 Mèi 1966 lan mlebet ing kategori musiyum sajarah utawi perjuangan tingkat kodam. Minangka sarana kanggé pendidikan, ing Musiyum Mandala Wangsit Siliwangi kajangkepi ugi kaliyan lukisan diorama lan ruwang audio visual kanggé muter filem dokumenter (wiwit saking taun 1990 boten dipun-ginakaken malih amargi risak) perjuangan Divisi Siliwangi lan rakyat Jawa Kulon .

Kolèksi 
Barang-barang ingkang dados kolèksi Musiyum Wangsit Mandala Siliwangi punika kados ta gaman tradhisional wujud kujang, keris, pedhang, golok, tombak, panah, pedhang saking pring, lan samurai. Ugi wonten senjata api saking manéka jinis lan manéka kendharan militèr ingkang naté dipunginaken.

Koleksi sanèsipun punika piranti ingkang naté kaginakaken Divisi Siliwangi lan warga Jawa Kulon anggènipun perang kanggé njagi dhaérahipun. Kajawi punika wonten ugi foto-foto perjuangan saking masa revolusi fisik ing taun 1945 dumugi taun 1949, foto-foto Panglima Siliwangi, tandha pangkat, lencana, Panji Siliwangi, arta, peta lan sanès-sanèsipun.

Cathetan suku 

Musiyum ing Jawa Kulon
Cluj-Napoca (; ; ; ; basa Dacia: Napoca utawi Napuca; , Kloiznburg), limrahipun dipuntepang minangka Cluj, inggih punika kutha ingkang ageng kaping -4 ing Rumania, dan kutha krajan Provinsi Cluj, Transilvania barat laut. Secara géografis, kutha punika manggèn sejauh 441 kilomèter saking Bucuresti, 409 km saking Budapest lan 465 km saking Belgrade. Cluj-Napoca manggèn ing lembah sungai Someşul Mic.
Kota punika dipunanggep dados kutha krajan boten resmi Transilvania, lan, ing taun 1790-1848 lan 1861–1867, dados kutha krajan Kepangeranan Agung Transilvania.

Ing 1 Januari 2009, kutha punika gadhah jumlah penduduk punika 306.474 jiwa. Wewengkon metropolitan Cluj-Napoca sendiri berpenduduk sebesar 379.705 jiwa, sawatara wewengkon peri-urban (Rumania: zona periurbană) mencapai hingga 400.000 penduduk. The new metropolitan government of Cluj-Napoca became operational in December 2008.
Cluj-Napoca punika salah satunggaling punjer akademik, budaya, indhustri lan bisnis ingkang wigati ing Rumania. Miturut kalawarta InformationWeek, Cluj-Napoca kaliyan cepat dados teknopolis Rumania.

Kota kembar 
 Köln, Jerman
 Atena, Yunani
 Dijon, Prancis
 Naoned, Prancis
 Cervia, Italia
 São Paulo, Brasil
 Columbia, Amérikah Sarékat
 East Lansing, Amérikah Sarékat
 Rockford, Amérikah Sarékat
 Zagreb, Kroasia
 Pécs, Honggari
 Korçë, Albania
 Makati, Filipina
 Caracas, Venezuela
 Chacao, Venezuela
 Suwon, Koréa Kidul
 Zhengzhou, Republik Rakyat Cina
 Beersheba, Israèl

Cathetan suku

Pranala njaba 

  Website of Cluj-Napoca
 Hungarian website of Kolozsvár
 Virtual trip of Cluj-Napoca 
  Events in Cluj-Napoca
 Kamera web bergerak yang menawarkan panorama bagus atas Cluj-Napoca
 Panduan asli untuk sejarah, budaya, dan pemandangan Cluj-Napoca, kota di jantung Transilvania, Rumania

Kota di Rumania
{{Infobox football club
| clubname      = Atlético Mineiro
| fullname      = Clube Atlético Mineiro
| nickname      = Galo (Rooster)
| founded       = 1908 - 25 - 03
| ground        = Mineirão, Belo Horizonte
| capacity      = 75,783
| chrtitle      = President
| chairman      = Alexandre Kalil
| manager       = Cuca
| league        = Campeonato Brasileiro Série A
| season        = 2012
| position      = 2th
| website       = http://www.atletico.com.br
|pattern_la1=_black_stripes|pattern_b1=_blackstripes|pattern_ra1=_black_stripes|pattern_so1=_whitehorizontal|
  leftarm1=FFFFFF|body1=FFFFFF|rightarm1=FFFFFF|shorts1=000000|socks1=FFFFFF|
pattern_la2=_whiteborder|pattern_b2=_collarwhite|pattern_ra2=_whiteborder|  
  leftarm2=FFFFFF|body2=FFFFFF|rightarm2=FFFFFF|shorts2=FFFFFF|socks2=000000|
|American=true
|image=Atletico_mineiro_galo.png|image_size=120px}}
Clube Atlético Mineiro inggih punika klub bal-balan brazil, klub ingkang nduwèni basis ing Belo Horizonte, Brasil.

 Prestasi 

 Internasional 
Copa Libertadores 1
 1992, 1997
Copa CONMEBOL 2
 2013

 Liga Domestik 
  Brazilian Championship 1
 1971

  Mineiro Championship 42 
 1915, 1926, 1927, 1931, 1932, 1936, 1938, 1939, 1941, 1942, 1946, 1947, 1949, 1950, 1952, 1953, 1954, 1955, 1956, 1958, 1960,1962, 1963, 1970, 1976, 1978, 1979, 1980, 1981, 1982, 1983, 1985, 1986, 1988, 1989, 1991, 1995, 1999, 2000, 2007, 2010, 2012, 2013

 Skuat 
Per 19 Juli 2011.

 

Pemain Dengan Dua Nagara
   Lima
   Mancini

Pemain Muda Yang Mampu bermain dalam tim profésional

juru main muda & cadangan kaliyan pengalaman tim  kawiwitan

 Pinjaman (ke Deportivo Quito)(ke Paços de Ferreira)(ke América-MG)(ke América-MG)(ke Tupi)(ke Atlético Goianiense)ke Avaí)(ke Americana)(ke Tupi)(ke Guarani)(ke Ipatinga)(ke Bahia)(loan to Guarani)(ke Tombense)(ke Marítimo)(ke Ipatinga)(ke Boa)''

Cathetan suku

Pranala njaba 
Official WebSite
A rooster with plenty to crow about

Tim bal-balan Brasil
Vympel R-73 (kodhe NATO: AA-11 ‘Archer’) inggih punika pèluru kendali udara ke udara jarak cerak berpemandu infra-merah rancangan Vympel Machine Building Design Bureau. Rudal punika mlébét dinas operasional angkatan udara Ruslan ing taun 1984.
R-73 dipunrancang kanggé ngajuraken sasaran udara, kalèbét pesawat tempur, pengebom, helikopter, pesawat mbotén ngginaakèn awak (UAV – Unmanned Aerial Vehicle) utawi rudal jelajah lan kabetahan manuver ngantos 12G. Rudal punika ugi gadhah kemampuan nyergap sasaranipun saking sedaya arah (all-aspect), ing sedaya cuaca (all-weather) sarta ing tèngah pengacauan elektronis (jamming).
R-73 sagdè dipunintegrasiakèn kaliyan helm juru anggegana, mnèawi punika juru anggegana kanggé mbidik sasaranipun kaliyan namung ningali kèmawon.

Operasi Sajarah
Ing tanggal 22 Fèbruari taun 1996, kalih Cessna 337 Brothers to the Rescue punika salah satunggaling  Cuban Air Force MiG-29UB.
R-73 dipuntenagai déning sebuah mesin roket berbahan bakar padat. Nggadahi sekawan sirip kontrol ingkang manggenanipun ing pérangan ngajeng sarta stabilizer ing pérangan belakang sayap. R-73 ugi gadhah thrust-vectoring memungkinkan kanggé nglampahi maneuver ekstrem. 

Varian wiwit, ingih punika R-73A gadhah jarak jangkau 30 km, sawatara pengembanganipun R-73M gadhah jarak jangkau 40 km.
R-73 saged dipunbeta déning pesawat tempur Su-27, Su-33, Su-34, Su-35, Su-37, MiG-29, MiG-31, MiG-33, Yak-141, sarta helikopter serang Mi-24, Mi-28, dan Ka-50. Pinten-ointen pesawat tempur génerasi lami kados ta MiG-21, MiG-23, Su-24 lan Su-25 ingkang sampun dipunmodifikasi ugi saged mbeta.

Operator

Spesifikasi 
 Propulsi: Motor roket bahan bakar padat
 Kecepatan: Mach 2,5
 Jarak jangkau: 20 km; 30 km (R-73M1); 40 km (R-73M2)
 Sistem pemandu: Infra-merah
 Hulu ledak: 7,4 kg high-explosive
 Berat: 105 kg (R-73M1); 115 kg (R-73M2
 Panjang: 2,9 m
 Diameter: 0,165 m
 Rentang sayap: 0,51 m

Gladri

Cathetan suku

Pranala njaba 

 warfare.be
 astronautix.com
 
 fas.org
Mh. Rustandi Kartakusuma, ingkang miyos ing () tabuh 06.15 WIB ing Panti Jompo Ria Pangyasa, Cibubur, Jawa Kulon inggih kalebet salah satunggaling sastrawan Indonésia. Rustandi kasarékaken dinten Jumat siyang ing Tempat Pemakaman Umum Pondok Rangon, Cibubur.

Riwayat Pagesanganipun 
Rustandi utawi ingkang asring dipunsebat “uyus” ingkang minangka sastrawan angkatan 45 punika ngantos pungkasaning gesang boten gadhah garwa. Ing wekdal piyambakipun sepuh, piyambakipun dipuntitipaken wonten ing Panti Jompo wiwit tanggal 13 November 1996, lan sadèrèngipun dalem wonten ing dalemipun kakangipun ing Kebon Sayur, Jakarta.
Karyanipun Rustandi dipunserat mawi basa Indonésia lan basa Sunda ingkang karyanipun kathah kapacak wonten ing sapérangan médhia. Piyambakipun sampun naté mucal wonten ing Yale University, Amérikah Sarékat lan Harvard University, saha paring kuliah ing Massachusetts Institute of Technology awit saking undhanganipun Stichting voor Culturele Samenwerking. Piyambakipun ugi sampun naté dalem ing Welanda dangunipun satunggal taun saha sinau musik ing Muzieklyceum, Amsterdam.
Rustandi sampun naté sinau ing HBS- B ing taun 1942, lajeng nerasaken ing Sekolah Guru Tinggi ing taun 1944, ugi naté sekolah ing Sekolah Tinggi Islam ing taun 1944, lajeng naté sekolah ing Fakultas Sastra VI saking taun 1946 – 1947, lan naté sekolah ing Muzieklyceum Amsterdam saking taun 1952 – 1953. 
Ing taun 1951 – 1956, piyambakipun makarya ing KBRR Paris. Ing taun 1953, piyambakipun ndhèrèk Konggrès PEN Club Internasional ing Dublin, Irlandia. Kajawi punika, piyambakipun ugi sampun naté dados redaktur kalawarta (mawi basa Sunda) Mangle saha naté makarya ing LKBN Antara. Salah satunggalipun drama asiling garapanipun, kanthi irah- irahan “Merah Semua Putih Semua” ing taun 1958, pikantuk bebungah Sastra Nasional BMKN ing taun 1957 – 1958. Karyanipun ingkang sanèsipun inggih Prabu dan Puteri (d,1950), Heddie dan Tuti (d, 1951), Rekaman dari Tujuh Daerah (ks, 1951), saha Lagu Kian Jauh (sf, 1961). Terjemahanipun inggih punika: Geisha (d karya Yamamuto Yuzo) saha Yang Mati Tak Bermakam (karya Jean-Paul Sartre).

Pangaji-aji 
 Satya Lencana Kebudayaan saking Présidhèn Megawati Soekarnoputri awit saking jasanipun ngrembakakaken kesusastraan lan kabudayan Sunda ing taun (2004)
 Bebungah Sastera Rancagé saking Yayasan Kebudayaan Rancagé kanggé jasanipun saged ngrembakakaken basa lan sastra Sunda ing taun (1992) lan kanggé karyanipun ingkang wujud kempalan carkak, Amanat dina Napas Panungtungan (Amanat dalam Nafas Terakhir) ing taun (2005)

Karya Sanèsipun 
 Prabu dan Puteri, Sebuah Tragedi (wujud drama, ing taun 1950)
 Rekaman dari Tudjuh Daerah (kempalan sajak, 1951)
 Heddie dan Tuti. Tonil Satu Babak Anak Muda (1951)
 Merah Semua Putih Semua (drama, 1958, pikantuk Bebungah BMKN 1960, nanging dipuntolak déning Rustandi)

Sanès-sanèsipun 
Masalah kabudayanipun Rustandi naté gadhah prakawis kaliyan Sutan Takdir Alisjahbana.

Cathetan suku 

Lair 1921
Pati 2008
Sastrawan Indonésia
Xbox 360 ing wanci ngèrèmbakakèn dipuntèpang kaliyan asma Xenon utawiXbox 2, inggih punika pènèrus konsol permainan video Xbox gadahanipun Microsoft. Microsoft kanthi resmi nepangaken ing MTV ing 12 Mèi 2005, lan informasi detail ngenai peluncuran lan permainan dipunbèbèrakèn ing pungkasan wulan ingkang sami ing Expo Electronic Entertainment (E3) ingkang sampun misuwur. Ing wanci dipunirilis ing surya 22 November 2005 ing Amérika Utara lan Puerto Rico, 2 Dhésèmber 2005 ing Éropah lan 10 Dhésèmber 2005 ing Jepang, Xbox 360 dados konsol kawiwitan ingkang dipunluncurakèn berbarengan kanggé tiga laladan ageng. Piyambakipun ugi merupakan produk pertama konsol permainan génerasi terbaru lan badhé bersaing kaliyan Sony PlayStation 3 lan Nintendo Wii.
Xbox 360 inggih punika konsol kawiwitan ingkang saged mutar filem HD-DVD kaliyan tumbas paketipun sadèrèngipun, ingkang badhé dipunreleasè saklajèngipun.
Xbox 360 ugi inggih punika konsol kawiwitan ingkang ngginaakèn stik wireless.
Andalan Xbox 360 inggih punika grafis lan kemampuan onlinenipun. Xbox Live inggih punika salah satunggaling fitur online ingkang dipuntawaraken Microsoft selaku produseripun. Ing taun 2010 Xbox 360 mempersembahkan fitur software ingkang misuwur namanipun Kinect.

Cathetan suku 

Konsol permainan
David Baltimore () inggih punika salah satunggaling ahli biologi saking Amérika Sarékat.

Piyambakipun minangka lulusan Swarthmore College (sarjana, 1960) punika pikantuk gelar Ph.D. saking Rockefeller University nalika taun 1964. Saking taun 1965 dumugi taun 1968, Baltimore makarya wonten ing Salk Institute for Biological Studies wonten ing La Jolla, California. Nalika taun 1968, Baltimore nampi kedudukan ing MIT minangka profesor kolega mikrobiologi; piyambakipun minggah pangkat dados Profesor Biologi wonten ing Massachusetts Institute of Technology nalika taun 1972. Wiwit taun 1973, piyambakipun dados Profesor Mikrobiologi American Cancer.

Nalika taun 1975, ing yuswa kaping 37, nalika wonten ing Institut Teknologi Massachusetts, piyambakipun pikantuk Bebungah Nobel ing babagan Kedhokteran, sesarengan kaliyan Howard Temin lan Renato Dulbecco, kanggé "penemuan" babagan transkriptase berkebalikan, ingkang ngubah RNA ing salebeting DNA. Karya punika ngasoraken dogma ingkang wonten dumugi awal 1970-an: bilih DNA éwah ing RNA, ingkang wonten ing giliranipun ngasilaken protéin. Transkriptase berkebalikan inggih punika faktor wigati wonten ing reproduksi retrovirus kados ta HIV.

Sadangunipun ing MIT, Baltimore madegaken Whitehead Institute for Biomedical Research. Piyambakipun minangka organizer konferènsi Asilomar babagan DNA rekombinan wonten ing taun 1975.

Kanggé sapérangan ageng tokoh nonsains, Baltimore misuwur wonten ing prastawa kejahatan ilmiah. Nalika taun 1986, Baltimore dados salah satunggaling pengarang karya ilmiah babagan kekebalan kaliyan Thereza Imanishi-Kari lan sanès-sanèsipun. Sabibaripun Imanishi-Kari dipundakwa malsukaken data, awalipun Baltimore nolak narik malih kertas punika (éwadéné ing pungkasan dipuntindakaken ugi). Amargi panalitén punika dipunparingi bééa déning pamarétah fédheral Amérika Sarékat lumantar National Institutes of Health, prakawis punika dipunpendhet alih déning Konggrès AS, ing pundi kanthi agresif dipundhéréki déning anggota perwakilan John Dingell antawis sanèsipun. Amargi "kontroversi" ingkang lumampah terus, lajeng ing taun 1991 Baltimore dipunpaksa mandhap saking kalungguhan pimpinan Universitas Rockefeller, ingkang piyambakipun dipunangkat namung satunggal taun langkung awal. Ing taun 1996, satunggaling tiyang panel ahli ingkang dipuntunjuk déning pamaréntah fédheral ngresikaken nama Imanishi-Kari saking kanisthan.

Baltimore gadhah prabawa ingkang ageng wonten ing kawicaksanan nasional wonten ing prakawis ingkang gegayutan kaliyan DNA rekombinan lan wabah AIDS. Baltimore dipunangkat mingangka pimpinan California Institute of Technology ing taun 1997. Piyambakipun minangka anggota dewan editor Encyclopædia Britannica.

Cathetan suku

Pranala njaba 
 Otobiografi

Ilmuwan Yahudi
Ahli biologi Amérika Sarékat
Pemenang Bebungah Nobel ing babagan fisiologi utawa kadhokteran
Lair 1938
dr.Nova Riyanti Yusuf, SpKJ (psikiater) ingkang miyos wonten ing Palu, Sulawesi Tengah, Indonésia ing tanggal 27 Novèmber 1977 inggih punika salah satunggaling pujangga Indonésia. Sandhi asma ingkang asring dipun-ginakaken déning Nova inggih punika NoRiYu.
Nova sapunika inggih dados salah satunggaling anggota DPR periode 2009-2014 kanggé Laladan Pemilihan Jakarta II saking Parté Dhémokrat.

Asiling Karya 
Nova sampun ngasilaken 3 novèl kanthi irah-irahan “Mahadewa Mahadewi” ingkang dipunwedalaken déning penerbit Gramedia Pustaka Utama ing taun 2003, “Imipramine” (Gramedia Pustaka Utama, 2004), lan 3some (Gagas Media, 2005). Nova ugi nyerat novèl adhaptasi saking 3 skenario filem: "30 Hari Mencari Cinta" (adhaptasi skenario karya Upi Avianto), "Betina" (adhaptasi skenario karya BE Raisuli), lan "Garasi" (adhaptasi skenario karya Prima Rusdi). Wonten ing novèl "Garasi" punika, Nova ngginakaken nama aliasnipun.
Kempalan esainipun sampun kathah kapacak wonten ing médhia massa Indonésia kados ta Koran Tempo, majalah Gatra, majalah MTV Trax. Nova ugi nyerat esai kanthi reguler ing Djakarta Magazine. Ing wekdal ingkang selo, Nova asring nyerat ugi resensi musik ingkang ngewrat genre indie Indonésia, Mazzy Star, lan filem kanggé www.jakartabeat.net.
Kalih kempalan esainipun ingkang sampun dipuncithak lan dipunwedalaken inggih punika kanthi irah-irahan "Libido Junkie: A Memoir for the Radicals" (Gagas Media, 2005) lan "Stranger Than Fiction: Cerita dari Kamar Jaga Malam" (Gramedia Pustaka Utama, 2008).
Déné tuladhanipun carkak ingkang dipunserat Nova ingkang sampun dipunwedalaken inggih kapacak ugi ing majalah Playboy, Femina, lan X2.
Satunggaling skenario filem layar lebar ingkang sampun naté dipunserat lan dipundamel filem déning Rapi Films ing taun 2007. Film kanthi irah-irahan “Merah Itu Cinta” ingkang dipunsutradara déning Rako Prijanto punika pikantuk 7 nominasi Piala FFI (Citra) ing taun 2007.

Pendidikan 
 TK Ora et Labora (1982-1983)
 SD Ora et Labora (1983-1989)
 SMP Al Azhar Pejaten (1989-1992)
 SMA Tarakanita I (1992-1995)
 The Writing School, Singapore (1995)
 Fakultas Kedhokteran Umum, Universitas Trisakti (1995-2002) 
 Program Pendidikan Dhokter Spesialis Ilmu Kedhokteran Jiwa (Psikiatri), Fakultas Kedhokteran Universitas Indonésia (2004-2009)

Padamelanipun 
Nova Riyanti Yusuf dados SUTA Ambassador 2009 (Stand Up Take Action, End Poverty Now!) sesarengan kaliyan Pandji, Iwet Ramadhan, Joko Anwar, Nia Dinata, Indi Barends, Yacko, Igor Saykoji. SUTA inggih punika rerangken kampanye Bangkit Beraksi kanggé nggayuh ancas-ancas ingkang badhé dipuntuju ing MDGs 2015.
Nova ugi dados Ketua Babagan Sosial WOMAN Foundation we care, we act. LSM punika anggotanipun inggih tiyang èstri ingkang dados aktivis ing bidhangipun piyambak, kados ta Indira Soediro, Tina Talisa, Alia Jumhur, Kiki, Arti S Usman, lan sanès-sanèsipun. Woman ugi dados Dutanipun KLH.
Nova ugi dados Chairperson dari Metaforma Institute, Center for Community and Social Development.

Cathetan suku 

Juru gurit Indonésia
Portsmouth Football Club inggih punika siji klub bal-balan Inggris ingkang bèrmarkas ing Portsmouth, Britania Raya. Klub punika mainakèn pèrtandingan kandangipun ing Fratton Park ingkang bèrkapasitas 20.220 pènonton. Sèragam mereka inggih punika putih-biru, pramila mereka dipunjuluki Pompey.

Sikuat

First-team squad

Gelar 
 Liga Inggris 
 1949, 1950
 Piala FA 
 1939, 2008

Cathetan suku 

Tim bal-balan Inggris
Baruj Benacerraf () inggih punika salah satunggaling dhokter Venezuela-Amérika Sarékat. Benacerraf mlebet wonten ing studi prasarjana wonten ing Universitas Columbia, pikantuk gelar sarjana nalika taun 1942. Sabibaripun Columbia, piyambakipun mlebet wonten ing Medical College of Virginia ing tlatah Richmond. Setunggal taun candhakipun, piyambakipun kénging wamil wonten ing US Army. Sadangu satunggal taun, nalika ing taun 1945, Benacerraf njabat dados ko-ass wonten ing Queens General Hospital, New York. Nalika taun 1946, piyambakipun dipunangkat minangka Letnan Satu wonten ing US Army Medical Corps lan dipunkintun wonten ing tlatah Jerman; piyambakipun dipunmedalaken ing taun 1947.

Sabibaripun Perang Dunia II, piyambakipun dipunanugrahi béasiswa wonten ing Fakultas Kedhokteran dan Ilmu Bedah wonten ing Neurological Institute of Columbia University. Saking taun 1950 dumugi taun 1956, Benacerraf pindhah kaliyan kulawarganipun dhateng Paris saperlu mendhet kedudukan wonten ing laboratorium Bernard Halpern ing Rumah Sakit Broussais. Wonten ing taun 1956, piyambakipun kondur malih dhateng Amérika Sarékat minangka asisten guru besar patologi wonten ing Fakultas Kedhokteran New York University. Saking taun 1961, Benacerraf lajeng dados Profesor Patologi wonten ing kampus Universitas New York. Nalika taun 1968, piyambakipun lajeng pindhah dhateng Bethesda, Maryland saperlu pikantuk kalungguhan Direktur wonten ing Laboratorium Imunologi Institut Alèrgi dan Penyakit Menular Nasional. Pungkasanipun wonten ing taun 1970, Baruj Benacerraf dados KaBag Patologi wonten ing Harvard Medical School.

Piyambakipun wiwit nyinaoni alèrgi wonten ing taun 1948, lan manggihaken gen rèspon imun ingkang maréntahaken "penolakan cangkoq" (1960-an). Nalika taun 1972 piyambakipun nedahaken wontenipun limfosit T lan B.

Piyambakipun pikantuk Penghargaan Nobèl ing babagan Fisiologi utawi Kadhokteran ing taun 1980 kanggé "penemuan gen kompleks histokompatibilitas mayor ingkang "mengkodekan" molekul lumah sel ingkang wigati kanggé bédakaken sistem kekebalan aktif kaliyan ingkang " sesarengan kaliyan George Snell lan Jean-Baptiste-Gabriel-Joachim Dausset.

Kelompok kehormatan 
 Présidhèn American Association of Immunologists (1973) 
 Présidhèn American Society for Experimental Biology and medicine (1974) 
 Présidhèn International Union of Immunological Societies (1980) 
 American Academy of Arts and Sciences (1972)
 National Academy of Science, U.S.A. (1973) 
 Présidhèn Sidney Farber Cancer Institute (1980)

Cathetan suku

Pranala njaba 
 Biografi

Pemenang Bebungah Nobel ing babagan fisiologi utawa kadhokteran
Winasis Yahudi
Dhokter Amérika Sarékat
Tokoh militèr Amérika Sarékat
Yahudi-Amérika
Tokoh Venezuela
Lair 1920
Albumin (, putih) ya iku aran kang minangka ngrujuk tumuju kabèh jinis protéin monomer kang larut ing banyu lan ing larutan uyah. Albumin ngalami koagulasi nalika kena panas. Substansi kang ngandhut albumin kaya ta putih endhog kang diarani albuminoid. Ing manungsa, albumin dikasilaké déning retikulum endoplasma ing njero ati kanthi wangun proalbumin, banjur diiris déning badan Golgi kanggo disèkrèsi kanggo nggenepi kira-kira 60% cacahé serum getih kanthi konsèntrasi antarané 30 nganti 50 g/L. Albumin iku jinis protéin kang paling akèh ing njero awak lan duwé kagunan wigati kanggo awak. Albumin dikasilaké déning ati lan duwé wektu paro 20 dina.

Albumin duwé bobot molekul udakara 65 kD lan kawangun saka 584 asem amino tanpa karbohidrat. Gen kanggo albumin dumunung ing kromosom 4, kanthi dawa udakara 16.961 nukleotida lan 15 ekson kang kapérang ing telung dhomain simètris. Saéngga diprakirakaké albumin iku triplikasi saka dhomain primordhial kang tunggal (siji). Saben dhomain kapérang manèh dadi 2 sub-dhomain.

Mutasi ing gèn iki bisa njalari manéka jinis protéin kanthi kagunan kang ora tumata. Mula owah-owahan sipat ing dhomain pencerap, kaya ta spesi reaktif oksigèn, spesi reaktif nitrogen, lan kasil saka réaksi biomolekul liya (kaya kasil saka peroksidasi lipid) kadadèn kanthi cara fisiologi lan patofisiologi kanthi anané albumin.

Kagunan 
 Njaga tekanan onkotik. Tekanan onkotik kang dituwuhaké déning albumin bakal njaga kagunan ginjel lan ngelongi edema ing saluran pancernan, lan digunakaké kanthi métodhe hemodilusi kanggo nangani panandhang serangan stroke akut.
 Ngusungi hormon tiroid
 Ngusungi hormon liya, mligi kang bisa larut ing lemak
 Ngusungi asem lemak tumuju ati
 Ngusungi usada lan nyendhakaké wektu paro obat mau
 Ngusungi bilirubin
 Nalèni ion Ca2+
 Minangka larutan panyangga
 Minangka protéin radang fase-akut négatif. Konsèntrasi albumin mudhun minangka tandha fase akut rèspon kakebalan awak sawisé infèksi, nanging tegesé awak ora lagi ing kaanan kurang nutrisi.

Cathetan sikil 

Getih
Protein
Paul Greengard () inggih punika salah satunggaling ahli saraf saking nagara Amérika Sarékat.

Piyambakipun miyos wonten ing kutha New York. Sadangunipun PD II, piyambakipun gadhah tuggas wonten ing Angkatan Laut Amérika Sarékat minangka salah satunggaling teknisi listrik wonten ing Institut Teknolgi Massachusetts ingkang makarya wonten ing sistem péngetan dhini kanggé "mendeteksi" pesawat-pesawat kamikaze Jepang. Sabibaripun perang, piyambakipun mlebet wonten ing Hamilton College lan lulus nalika taun 1948 kanthi gelar sarjana wonten ing babagan matematika lan fisika. Piyambakipun milih kanggé mendhet sarjana wonten ing babagan fisika amargi sapérangan ageng panalitn fisika pasca perang sami fokus wonten ing senjata nuklir, lan alih-alih kapénchut wonten ing biofisika. Piyambakipun miwiti studi sarjana wonten ing Johns Hopkins University ing laboratorium Haldan Keffer Hartline. Pikantuk ilham nalika kuliah Alan Hodgkin, Greengard wiwit makarya wonten ing babagan fungsi molekuler lan seluler neuron. Wonten ing taun 1953, Greengard pikantuk gelar PhD lan miwiti karya pascadhoktoral wonten ing University of London, Cambridge University, lan Universitas Amsterdam.

Minangka profesor, piyambakipun sampun makarya wonten ing Albert Einstein College of Medicine, Vanderbilt University, Yale University, lan Rockefeller University.

Panalitén Greengard ngutamakaken wonten ing prastawa wonten ing salebeting neuron ingkang dipunsebabaken déning neurotransmiter. Kanthi spésifik, Greengard lan kanca-kancanipun nliti solah tingkah kaskade duta kedua ingkang ngéwahi mlebetipun neurotransmiter wonten ing pencerap ing salebeting éwah-wahan tetep wonten ing. Wonten ing sarangkén eksperimen, Greengard lan kanca-kancanipun nedahaken bilih nalika berinteraksi wonten ing siji reseptor membran sel saking siji neuron, dopamin njalari tambahipun AMP siklik ing salebeting sel, ingkang wonten ing giliranipun ngaktifaken protéin kinase A, ingkang ngesangaken utawi mbrasta fungsi protéin sans lumantar reaksi fosforilasi. Protein ingkang dipunaktifaken fosforilasi punika ngéwahi DNA kanggé damel protéin énggal, mindhahaken langkung kathah reseptor ing sinaps (nambah sensitivitas neuron), utawi mindahkan saluran ion ing lumah sel (nambah eksitabilitas sel).

Wonten ing taun 2000, Greengard, Arvid Carlsson, lan Eric Kandel dipunanugrahi Penghargaan Nobel ing babagan Fisiologi utawi Kedhokteran saking panemonipun babagan transduksi sinyal ing salebeting sistem syaraf.

Cathetan suku

Pemenang Bebungah Nobel ing babagan fisiologi utawa kadhokteran
Ahli saraf Amérika Sarékat
Yahudi-Amérika
Winasis Yahudi
Artikel mawa basa krama
Lair 1925